Oliver! (film)

Oliver! er en Oscar-belønnet britisk filmmusikal fra 1968 regissert av Carol Reed. Hovedrollen som Oliver spilles av Mark Lester, mens andre sentrale roller spilles av Ron Moody, Shani Wallis, Oliver Reed og Jack Wild. Filmen er basert på Lionel Bart musikal Oliver! fra 1960. Begge er løst basert på Charles Dickens' kjente roman Oliver Twist fra 1838. Den ble belønnet med seks Oscar, inkludert Beste film og Beste regi.

Oliver ble meget godt mottatt av filmkritikerneVG - Glimrende (30.12.1989, s.58) «Filmen fikk glimrende kritikker» og ble populær hos publikum. En av grunnene til at filmen ble så populær, var at man lettet noe på fortellingens ganske tragiske karakter.VG - TV i kveld (22.9.1988, s.45) Filmen ble belønnet med flere filmpriser, inkludert seks Oscar og to Golden Globe.http://www.imdb.com/title/tt0063385/awards

 Handling 
London på 1830-tallet: Den unge Oliver (Mark Lester) er foreldreløs, og lever et trøstesløst liv i et fattighus. Han selges så til eieren av et begravelsesbyrå som behandler Oliver ille. Han rømmer derfor og begir seg ut på gatene i London. Der blir han snart tatt opp i en bande med gategutter som ledes av den sjarmerende slyngelen Fagin (Ron Moody), og hans djevelske håndlanger Bill Sikes (Oliver Reed), og dennes lojale lærling, den Listige Lurendreier (Jack Wild). Oliver blir opplært til å bli en lommetyv. Dermed havner Oliver på skråplanet, noe som får alvorlige konsekvenser.

 Om filmen 
Filmen ble i sin helhet innspilt i Shepperton Studios i England.http://www.imdb.com/title/tt0063385/locations Innspillingstiden var på et halvt år (fra juni 1967 til januar 1968). Mark Lester utkonkurrerte 250 andre unggutter for rollen som Oliver.http://www.nfi.no/cinemateket/70mm/oliver.html

Filmkritikerne
Oliver! ble godt mottatt av filmkritikerne, noe som gjenspeiles i at den har fått så mye som 84% på Rotten Tomatoes.Rotten Tomatoes (27.8.2010) Den amerikanske filmkritikeren Roger Ebert gav den toppkarakter og skrev blant annet at: «Sir Carol Reed's "Oliver!" is a treasure of a movie. It is very nearly universal entertainment, one of those rare films like "The Wizard of Oz" that appeals in many ways to all sorts of people».

VGs anmelder gav den terningkast seks.VG - VGs filmbarometer (28.12.1968, s.31)

Publikum
Den innbrakte ca $40 millioner på verdensbasis, hvorav $16,8 millioner i USA. Dens produksjonsbudsjett var på ca $10 millioner.IMDb business

 Rollebesetning 
 Mark Lester : Oliver Twist
 Ron Moody : Fagin 
 Shani Wallis : Nancy (servitrise på kroa The Three Cripples)
 Oliver Reed : Bill Sikes 
 Harry Secombe : Bumble (fattighusforstanderen)
 Jack Wild : The Artful Dodger 
 Hugh Griffith : Magistrate (dommeren)
 Joseph O'Conor : Mr. Brownlow (mannen som tar hånd om Oliver)
 Peggy Mount : Mrs. Bumble (forstanderinne på fattighuset)
 Leonard Rossiter : Sowerberry 
 Hylda Baker : Mrs. Sowerberry 
 Kenneth Cranham : Noah Claypole 
 Megs Jenkins : Mrs. Bedwin 
 Sheila White : Bet 
 Wensley Pithey : Dr. Grimwig
 James Hayter : Mr. Jessop, handelsamnn Elizabeth Knight :	Charlotte, jenta hos Sowerberry
 Fred Emney : fattighusstyrets ordstyrer
 Edwin Finn : fattigbarn
 Ron Ewans : fattigbarn
 Norman Mitchell : politimannen som arresterer Oliver
 Clive Moss : Charlie Bates, en av Fagins gutter
 Jane Peach : Rose, Brownlows tjenestejente
 Keith Roberts : politimann i domstolen
 Peter Hoare : domstolstjenestemann
 John Baskcomb : medlem av fattighusstyret
 Norman Pitt : medlem av fattighusstyret
 Arnold Locke : medlem av fattighusstyret
 Frank Crawshaw : medlem av fattighusstyret
 Henry Kay : Legen
 Johnny Clayton : Ildslukeren

 Referanser 

 Eksterne lenker 


 Filmtrailer 
 Filmtrailer (Videodetective)

Kategori:Britiske filmmusikaler
Kategori:Filmer fra 1966
Kategori:Oscar for beste film
Kategori:Filmer basert på bøker
Kategori:Engelskspråklige filmer
Kategori:Filmer basert på verk av Charles Dickens
Kategori:Golden Globe for beste musikal eller komedie